nb en en en fr de da id da nb da da en en da en en da en da da da en da en en da en en da en en nb en en da en en da en en
Svanholms ungdom til reception på Brøndby Rådhus - Svanholm Cricketklub
Torsdag d. 16. december 2010 kl. 23:18 af Henrik Pfaff
Under en festlig reception på Brøndby Rådhus modtog borgmester Ib Terp Svanholms tre danske mesterhold for lilleputter, drenge og juniorer.
Det er først anden gang i Dansk Cricket-Forbunds historie, at en klub har vundet alle ungdomsmesterskaber. Borgmesteren sagde bl.a.. at det var tæt på, at Svanholms seniorhold også havde været med, men de tabte en omkamp til Herning om det danske seniormesterskab. Borgmesteren roste i øvrigt Svanholm for det arbejde, klubben gør med unge mennesker, som måske ikke ellers havde været medlemmer af en idrætsklub.
Svanholm-spillerne havde overtaget byrøddernes plads for en aften
Ib Terp understregede, at Svanholm gennem de 43 år, Svanholm har haft bopæl i Brøndby kommune, havde været nogle af de flittigste gæster på rådhuset.
Med de tre hold, som klubben mødte med i 2010 var det hold nr. 63, 64 og 65, der har vundet et dansk mesterskab for klubben. Af disse mange mesterskaber er hele 63 vundet, mens klubben har hørt til i Brøndby og alle har de været en tur på rådhuset.
Så det var nok en god cykeltur Jeres stifter og tidligere formand Torben Jensen tog sammen med den nuværende Søren Nissen i 1966, da de havde fået besked på, at Svanholm skulle forlade Baunehøjbanerne ved Enghavevej, sagde Terp.
De fandt den lille bane på Brøndbyøster Skole, som Svanholm fra 1967 af kommunen fik lov til at bruge som Jeres første bane herude. Hvis nogen kunne vise Torben Jensen i hans himmel, hvad der er kommet ud af hans livsværk i form af Jeres klubhus og bane ved Brøndby Strand og Jeres mange succeser og de mange unge, der har været i Jeres klub, ville han kunne se, at hans livsværk ikke var forgæves.
Borgmesteren gratulerede alle spillerne og overrakte dem et Brøndbykrus og et håndklæde hver. Derefter blev det budt på sodavander, slik og frugt, der forsvandt som dug for solen.
Mati Malik får sit krus og håndklæde af borgmester Ib Terp. Søren Hamberg - gammel Svanholm-spiller, nu chef i kultur og idrætsforvaltningen i Brøndby kommune, hjælper til
Så er det Toke Larsens tur til at få præmier
Jonas Henriksen, Said Alam, Harrood Rashid og Mads Henriksen konverserer med borgmester Ib Terp
Jonas Henriksen, Hassan Ali, Mads Henriksen, Saif Ahmed konverserer med borgmester Ib Terp
Lilleputten Saif Ahmed blev borgmester for en aften, da han overtog borgmester Ib Terps borgmesterkæde